kardosdrur/scandi-wiki huggingface dataset:
Essaouira

Essaouira (, eṣ-ṣauīrah; tidligere kendt som Mogador, dens portugisiske navn) er en kystby i den sydlige del af Marokko. Navnet Souira betyder "lille fort" og udviklede sig senere til Es-Saouira, "den velskabte". Essaouira har ca.  indbyggere. Byen tiltrækker en del turister, især surfere.

Historie 

Det er en gammel by, som blev etableret omkring en gunstig havn i læ af øen Mogador. Allerede år 100 f.Kr. eksporterede byen purpur til Rom. Byen blev erobret af portugiserne for 500 år siden, og de fik bygget fæstningen Castelo Real de Mogador.

Portugiserne forlod byen i 1541, efter flere års kamp mod lokale stammer. Marokkos sultan Mohammed ben Abdallah (1710–1790) flyttede sin hovedstad til Essaouira, blandt andet for at øge kontakten med Europa. Sultanen inviterede jødiske håndværkere og handelsmænd til at etablere sig i byen, og engagerede den franske ingeniør Theodore Cornut til at bygge en befæstning. 

Danmark opførte omkr. 1765 en konsulatsbygning i byen tegnet af arkitekten Vilhelm Schrøder.

Essaouiras arkitektur og medina står på UNESCOs verdensarvsliste. Begrundelsen er at anlægget er et unikt og godt bevaret eksempel på det europæiske 1700-tallets militære fæstningsby-anlæg, indplaceret i en nordafrikansk kontekst. 
Byen er samtidig i sig selv et vidnesbyrd om en historie om handel og kulturel kontakt mellem Europa og byen, landet og dets opland i Sahara, og om en hersker som initierede denne kontakt.

Essaouira i vestlig kunst 
En del af filmen Othello af Orson Welles blev indspillet i Essaouira i 1949.

Rockmusikeren Jimi Hendrix ville i 1960'erne købe en af strandene syd for byen.

Den norske tegner og forfatter Thorbjørn Egner besøgte byen i 1949, og skal have brugt den som model for Kardemomme by.

Se også 
 Byer i Marokko

Referencer

Eksterne henvisninger 

 Om Medinaen i Essaouira  på UNESCOs websted

Byer i Marokko
Verdensarvsområder i Afrika
Egentlige Østersø

Egentlige Østersø, (svensk: Egentliga Östersjön) et ét af de fire hovedområder, som Sveriges meteorologiska och hydrologiska institut (SMHI) i Norrköping opdeler Østersøen i. 

De fire hovedområder er: 
 Egentlige Østersø (Egentliga Östersjön)
 Den Botniske Bugt med Skærgårdshavet og Ålandshavet
 Den Finske Bugt
 Rigabugten

SMHI sætter Østersøens nordlige vestgrænse ved de danske broer. Dvs. at Østersøen slutter ved Lillebæltsbroen, Storebæltsbroen og Øresundsforbindelsen. 

I Danmark plejer man ikke at regne Sundet og Bælterne med til Østersøen. Dvs. at Østersøen begrænses mod Øresund af en linje mellem Falsterbo Pynt og Stevns Fyr, mod Storebælt af en linje mellem Kappel Kirke på Lolland og Gulstav (Magleby Sogn) på Langeland, og mod Lillebælt af en linje mellem Vejsnæs Nakke (ved den nedrevne Sankt Alberts Kirke) på Ærø og Pøls Huk på Als.

Østersøen
Valdemar Schønheyder Møller

Valdemar Christian Schønheyder Møller (5. januar 1864 i Aarhus – 3. maj 1905 sammesteds) var en dansk maler.

Schønheyder Møller gik kun på Kunstakademiet i København et enkelt år i begyndelsen af 1880'erne, før han skiftede til Kunstnernes Studieskole, og fik undervisning af P.S. Krøyer. Her mødte han maleren Vilhelm Hammershøi, som han blev gode venner med, og som han optog en del fotografier for, som Hammershøi anvendte som udgangspunkt for flere af sine malerier. Schønheyder Møller var således blandt de første danske malere, der arbejdede kunstnerisk med fotografiet. Fotografier af ham kendes fra sidste halvdel af 1880'erne, hvor han boede i Valby.

I begyndelsen af 1890'erne boede Schønheyder Møller i Skagen, hvor han stiftede bekendtskab med kunstnerkolonien Skagensmalerne. Han kom til Skagen første gang i 1891 og besøgte atter stedet 1893, hvor han for sidste gang stiftede bekendtskab med den berømte kunstnerkoloni. Anna Ancher var meget interesseret i hans kunst, og det eneste portræt, som hun har malet til Brøndums Hotels spisesal, er et portræt af ham. Han forærede desuden et af sine malerier til Anna Ancher, nemlig billedet Per Bollerhus' rønne, der også ejes af Skagens Museum. I Skagen påbegyndte han sit intensive studie af lyset, som han senere fortsatte i Fontainebleau ved Paris, hvor han bosatte sig fra midten af 1890'erne. Dette studie resulterede i en række lysende landskabsmotiver, hvor solens lys står som det centrale tema.

I 1894 rejste Schønheyder Møller til Paris, og i 1896 bosatte han sig i Fontainebleau, hvor han i mange værker arbejdede intensivt med at gengive solens blændende lys, der bryder frem gennem skovens træer. Han stirrede også direkte på solen for at kunne male de farvepletter, der fremkaldes på nethinden som efterbilleder. I Frankrig blev han kendt som Le peintre du Soleil, og der kendes omkring 30 malerier, hvor han har arbejdet med sollyset og efterbilleder.

Selvom værker af Schønheyder Møller i dag kan opleves på ARoS og Skagens Museum er han ikke særlig kendt, men var i sin samtid langt mere kendt. Her udstillede han flere gange på Charlottenborg Forårsudstilling samt i adskillige europæiske storbyer, og han var sågar repræsenteret på Verdensudstillingen i Paris i 1889.

Schønheyder Møller var manio-depressiv, og i 1901 blev han for sidste gang indlagt på Psykiatrisk Hospital i Aarhus, hvor han døde i 1905.

Hæder 
 Den Hielmstierne-Rosencroneske Stiftelse 1889-90.

Eksterne henvisninger og kilder 
 
 Le Peintre de Soleil
 November 2008
 Solnedgang. Fontainebleau. 1900
 Dansk Tietgen HHX – Vitalismens billedkunst

Malere fra Danmark
Personer fra Aarhus
Danskere i 1800-tallet
Danskere i 1900-tallet
Odense Fortællekreds

Odense Fortællekreds er en forening i Odense, som er stiftet i 1997. Foreningens formål er at samle folk om den mundtlige fortælling.
Foreningens medlemmer består både af aktive fortællere og tilhørere og arrangerer løbende fortællearrangementer og kurser i Mimeteatret.

Foreningens aktive fortællere øver i foreningens faste fortællecirkler: Tryllehammeren, Sindbaderne, Ratatosk samt Himmelstormerne; og deltager ofte både i frivillige og betalte arrangementer.
Blandt faste arrangementer som foreningen deltager i findes: Foreningens egne Lystløgneraftener samt Spoken Word Festival, Fynsmesterskabet i fortællerSLAM og fortælledystene mod Ry Fortællekreds, hvor det er op tilhørerene at kåre de bedste fortællere.

Eksterne henvisninger 
 Websted for Odense Fortællekreds

Fortællekreds
Fortællekreds
Etableret i 1997
Ålandshavet

Ålandshavet (svensk: Ålands hav) er et sund, der forbinder Bottenhavet (Den Botniske Bugt) med den egentlige Østersø. Sundet adskiller også det svenske landskab Uppland fra det selvstyrede finske landskab Ålandsøerne.

Södra kvarken 
På Ålandshavets smalleste sted er der kun 30 kilometer mellem Sverige og Finland. På dette sted hedder Ålandshavet Södra kvarken.

Europavej E18 
Der er en betydelig færgetrafik over Ålandshavet.
Europavej E18s rute fra Nordirland til Sankt Petersborg går gennem sundet. Der er færger fra Kapellskär, hvor den svenske del at E18 slutter, til Nådendal, hvor den finske del af E18 starter.

Fra Kapellskär er der også en færgerute til Ålands hovedstad Mariehamn. Det Forenede Dampskibs-Selskab driver en bil- og godsfærge til Paldiski i Estland.

Siden dronning Kristinas tid har postruten fra Stockholm til Rusland (fra 1700-tallet: til Sankt Petersborg) gået over Ålandshavet. Grisslehamn var den svenske posthavn, mens Eckerö i 1800-tallet var endestationen for det russiske postvæsen.

Østersøen
Sveriges geografi
Finlands geografi
Ålandsøerne
Shake It Up-episoder

Dette er en liste over episoder for Disney Channel original serien Shake It Up, som havde premiere den 7. november 2010. Serien følger det to bedste venner, CeCe Jones og Rocky Blue (spillet af Bella Thorne og Zendaya) som får deres drømmejob som baggrundsdansere på tv-showet, Shake It Up, Chicago. Serien handler om de to pigers oplevelser på showet og viser både deres problemer og spørgsmål omkring bl.a. deres nye sociale status, afprøvelse af deres venskab og om deres rivaler på showet, Günther og Tinka Hessenheffer. Showet cirkulerer også omkring førnævnte Günther og Tinka i en vis grad, samt Flynn Jones, Ty Blue og Deuce Martinez. De fleste af episoderne slutter med "It Up". Showet blev fornyet for en anden sæson den 16. marts, 2011. Derudover blev en film også annonceret. Den første sæson sluttede den 21. august 2011 og varede 21 episoder. Den anden sæson havde premiere den 18. september, 2011 og sluttede den 18. august 2012, med 28 episoder. Den 4. juni 2012, annoncerede Disney Channel at Shake It Up ville blive fornyet til en tredje sæson. Den blev sendt fra 14. oktober 2012 til 10. november 2013 og var på 26 episoder. Dermed endte serien med at være på 75 episoder fordelt på tre sæsoner.

Serieoversigt

Afsnit

Sæson 1: 2010–11 
 Denne sæson består af 21 episoder

 Davis Cleveland er fraværende i to episoder.
 Adam Irigoyen er fraværende i tre episoder.
 Roshon Fegan er fraværende i fire episoder.
 Kenton Duty er fraværende i ni episoder.

Sæson 2: 2011–12 

 Davis Cleveland er fraværende i fire episoder.
 Adam Irigoyen er fraværende i syv episoder.
 Roshon Fegan er fraværende i otte episoder.
 Kenton Duty og Caroline Sunshine er fraværende i tretten episoder.

Sæson 3: 2012–13 
Den 4. juni 2012 blev det annonceret, at Shake It Up ville blive fornyet til en tredje sæson. Filmingen startede denne sommer. Det kom også frem at Kenton Duty ikke længere ville have en hovedrolle i denne sæson, men vil komme til at lave en speciel gæsteoptræden (ligesom Caroline Sunshine gjorde i sæson 1).

 Denne sæson består af 4 episoder

 Roshon Fegan en episode.
 Caroline Sunshine er fraværende i tre episoder

Referencer

Eksterne henvisninger 
 Liste over Shake It Up-episoder  på TV.com 
 Shake It Up-episoder på TV Guide.com 

 
Afsnit af tv-serier
Península Valdés

Valdeshalvøen (Peninsula Valdés) er en halvø ved Atlanterhavskysten i provinsen Chubut i Argentina. Halvøen har et areal på ca. 3.625 km².

Størstedelen af halvøen er ufrugtbart land med saltvandssøer. Den største af disse søer ligger ca. 40 meter under havets overflade, det laveste niveau i Argentina og Sydamerika.

Valdeshalvøen er et vigtigt naturreservat og blev i 1999 optaget på Unescos verdensarvsliste.

Eksterne links 
 UNESCO World Heritage Centre – Peninsula Valdes

Verdensarvsområder i Argentina
Argentinas geografi
Halvøer
Syddanske Ingeniørstuderendes Fællesråd

Syddanske Ingeniørstuderendes Fællesråd, SIF, er de ingeniørstuerendes sammenslutning på Syddansk Universitet. 
Foreningen er de ingeniørstuderendes officielle studieorganisation under IDA og varetager og repræsenterer de studerendes interesser både lokalt- og landspolitisk.

SIF står desuden for sociale arrangementer på Det Tekniske Fakultet, for at sikre og styrke sammenholdet mellem medlemmerne både fagligt og socialt.

Eksterne henvisninger 
Websted for SIF

Studenterforeninger ved Syddansk Universitet
Nakskov Sukkerfabrik

Nakskov Sukkerfabrik blev opført af De Danske Sukkerfabrikker i 1882-83, og indviedes i 1883. Ved indvielsen i 1883 var sukkerfabrikken en af Europas største sukkerfabrikker, og omkring århundredeskiftet beskæftigede fabrikken næsten 500 arbejdere, hvilket gjorde den til Danmarks største sukkerfabrik. I 2021 vedtog Folketinget at føre et 115 km gasrør fra Sjælland via Nykøbing Falster Sukkerfabrik til Nakskov-fabrikken, og røret var undervejs i 2023.

Nordic Sugar som er en del af det tyske Nordzucker har siden 2009 ejet Nakskov Sukkerfabrik, som tidligere var en del af Danisco.

Nakskov Sukkerfabrik nr. 24 

Nakskov Sukkerfabrik nr. 24 er et dieselelektrisk lokomotiv bygget af Nakskov Sukkerfabrik i 1964. Det kørte på roebanerne til 1968 hvorefter det blev solgt til ophugningsfirmaet Petersen & Albeck.
Hedelands Veteranbane købte det senere af Petersen & Albeck lige inden det skulle hugges op.

Noter

Eksterne kilder/henvisninger 
 Nakskov Sukkerfabrik

Sukkerfabrik
Sukker
Svømning under sommer-OL 2012 – 400m fri kvinder

400 meter fri for damer under sommer-OL 2012 fandt sted 29. juli i London Aquatics Centre.

Program

Resultater

Heat

Finale

Referencer 

400m fri kvinder
Svømning for kvinder
Medina (bydel)

En medina er en gammel bydelstype der findes i mange byer i Nordafrika. Medinaen har almindeligvis bymure, trange og labyrintagtige gader, og blev bygget af arabere så langt tilbage som i 800-tallet.

Medinaer indeholder ofte historiske fontæner, paladser og moskeer. De er bevaret på grund af den kulturelle betydning, og deres værdi som turistmål.

På grund af de trange gader er medinaer bilfrie, og i nogle tilfælde også uden motorcykler og cykler. Gaderne kan være smallere end 1 meter, hvilket er unikt for tæt befolkede byområder.

Nogle byer med eksisterende medinaer 
 Casablanca, Marokko
 Dakar, Senegal
 Essaouira, Marokko – verdensarvområde
 Fez, Marokko – verdensarvområde
 Hammamet, Tunesien
 Mahdia, Tunesien
 Marrakech, Marokko – verdensarvområde
 Meknes, Marokko
 Sousse, Tunesien – verdensarvområde
 Sfax, Tunesien
 Tanger, Marokko
 Tétouan, Marokko – verdensarvområde
 Tripoli, Libyen
 Tunis, Tunesien – verdensarvområde

Ruiner af medinaer 
 Alhambra, Spanien
 Azahara, Spanien

Eksterne kilder og henvisninger 
 Kort over medinaen i Tunis 
 Bilfrie byer: Marokko

Byplanlægning
Islamisk arkitektur
Bebyggelsestyper
Karavane

En karavane er et følge af rejsende handelsfolk, som traditionelt fragter deres varer på lastdyr.

Oprindelse 
Karavanerne opstod hvor der var tale om lange rejser i øde områder, og rejsende så sig tjent med at rejse i følge, for fælles beskyttelse mod fjender, mod uvenlige naturforhold, og for at være hverandres hjælp i ekstremt terræn. På stepper og i ørkener bruges mest kameler, i bjergland muldyr, men også æsler og heste. Der kan være fra 40-50 op til 600 eller flere lastdyr i en karavane.

Karavaneveje 
Karavane er oprindelig et persisk ord, og karavaner er særlig kendt fra Asien og Nordafrika. Berømte karavaneveje førte fra Kina gennem Centralasien til Bukhara ("silkevejen"), og fra Beijing til Irkutsk i Sibirien ("te-vejen"). Gennem Sahara fører flere kendte karavaneruter. I Australien blev der etableret flere kamelkaravaner efter at europæere kom til landet. Den mest kendte karavanerute i landet gik til indlandsbyen Alice Springs.

Se også 
 Trans-Sahara-handelen

Litteratur 
 The Trans-Saharan Gold Trade 7th-14th Century
 Kevin Shillington (eds), "Tuareg: Takedda and trans-Saharan trade" i Encyclopaedia of African History, Fitzroy Dearborn, 2004, 
 Lewicki T., "The Role of the Sahara and Saharians in Relationships between North and South", i UNESCO General History of Africa: Volume 3, University of California Press, 1994, 
 Fernand Braudel, The Perspective of the World, vol III of Civilization and Capitalism 1984 (fransk, 1979)

Eksterne henvisninger 

Transport
Silkevejen
Sahara
Sikkerhedstiltag
Jin Jong-oh

Jin Jong-oh (født 24. september 1979 i Gangwon) er en mandlig syd-koreansk sportsskytte som har konkurreret ved Sommer-OL 2004, 2008 og 2012.

12. august 2008 vandt han guld i øvelsen 50 m pistol mænd under Sommer-OL 2008, tidligere ved samme OL vandt han også en sølvmedalje i øvelsen 10 m luftpistol mænd.

Under Sommer-OL 2012 vandt han på åbningsdagen 28. juli øvelsen 10 m luftpistol mænd.

Meritter 
  –  Sommer-OL 2008 i  50m pistol
  –  Sommer-OL 2008 i 10m luftpistol
  –  Sommer-OL 2012 i 10m luftpistol

Referencer

Eksterne henvisninger 
 
 Profil

Olympiske mestre fra Sydkorea
Olympiske sølvmedaljevindere fra Sydkorea
Medaljevindere ved sommer-OL 2008
Medaljevindere ved sommer-OL 2012 
Skytter
Ålands landskapsregering

Ålands landskapsregering er siden 2004 betegnelsen for den politiske og administrative ledelse af forvaltningen i det selstyrede landskab Åland. Lantråden er regeringschef.

Landskabsregeringen forvalter de landskabslove (landskapslagar), som lagtinget har vedtaget, og som præsidenten har stadfæstet.

Tidligere navne 
Ved selvstyret oprettelse i 1922 stod lantråden i spidsen for landskabsnævnet (landskapsnämnden). I 1951 stiftede nævnet navn til Ålands landskabsstyrelse. Det nuværende navn blev indført den 1. juni 2004.

Ålandsøerne
Post Danmark Rundt 2012 - ryttere og hold

Dette er listen over ryttere og hold der deltog i Post Danmark Rundt 2012.

Post Danmark Rundt 2012 – ryttere og hold

Noter 

Post Danmark Rundt 2012
Pavel Tjistjakov

Pavel Petrovitj Tjistjakov (, ; født 5. juli 1832 i Tver, død 11. november 1919 i Detskoje Selo) var en russisk maler.

Han underviste kunstklasser i forskellige dele af Europa, og havde fremragende studerende, som Viktor Vasnetsov, Mikhail Vrubel, Ilja Repin, Valentin Serov og Vasilij Súrikov .

Tjistjakov udviklede en konstant kamp mod akademiske kunst, og spillede en vigtig rolle i udviklingen af realisme i russisk kunst fra anden halvdel af 1800-tallet.

Eksterne henvisninger 

Malere fra Rusland
Ryan Lochte

Ryan Steven Lochte (født 3. august 1984 i Canandaigua, New York) er en amerikansk svømmer og olympisk mester fra USA. Han deltog ved Sommer-OL 2004 i Athen, hvor han var med til at vinde guld på 4x100 meter fri. Under Sommer-OL 2008 i Beijing vandt han guld i samme disciplin. Han vandt også guld i 200 m ryg i Beijing. Han vandt olympisk guld ved Sommer-OL 2012 i London i 400 m medley.

Eksterne henvisninger 
  

Svømmere fra USA
Olympiske svømmere fra USA
Olympiske mestre fra USA
Olympiske sølvmedaljevindere fra USA
Olympiske medaljevindere i svømning
Medaljevindere ved sommer-OL 2004
Medaljevindere ved sommer-OL 2008
Medaljevindere fra USA ved sommer-OL 2012
Medaljevindere ved sommer-OL 2016 
Svømmere ved sommer-OL 2004
Svømmere ved sommer-OL 2008
Svømmere ved sommer-OL 2012
Svømmere ved sommer-OL 2016
Christmas Møllers Kollegium

Christmas Møllers Kollegium er et kollegium i Odense ejet af Kristiansdals Boligforening. Kollegiet ligger tæt på Syddansk Universitet og Det Tekniske Fakultet og indeholder i alt 48 lejligheder på hver 12 m2.

Renovering og nybygninger 
Der er i 2012/2013 planlagt renovering, energioptimering og ombygning af de eksisterende kollegieboliger. Derudover opføres der et stort nyt hus med 25 lejligheder samt et nyt fælleshus.

Kilder og Eksterne henvisninger 
 Kollegiets websted 
 Creo Arkitekter

Kollegier i Odense
Hans Tausenkollegiet

Hans Tausenkollegiet i Odense er et lejlighedskollegium i en ældre ejendom i midtbyen, som er renoveret i 1984. Kollegiet er præget af børnefamilier og indeholder legestue og en lukket have.

Kollegier i Odense
Etableret i 1984
Svømning under sommer-OL 2012 – 100m brystsvømning mænd

100 meter brystsvømning for mænd under Sommer-OL 2012 fandt sted 28. og 29. juli i London Aquatics Centre.

Program

Resultater

Indledende heat

Semifinaler

Semifinale 1

Semifinale 2

Finale

Referencer 

100m brystsvømning mænd
Ålands lantråd

Lantråd er titlen for formanden for landskapsregeringen på Åland.

Ålands selvstyre 
Åland er et selvstyrende landskab i Finland. Ålands selvstyre giver det en vidtgående autonomi inden for Finland. Den lovgivende magt indehaves af Ålands lagting (parlamentet).

Lagtinget udnævner en regering, landskabsregeringen, hvor lantråden er formand (regeringschef). Den liberale Viveka Eriksson, som havde posten i 2007-2011, var den første kvinde på posten. Siden 22. november 2011 er Camilla Gunell Ålands lantråd. Hun er den første socialdemokrat på posten.

Regeringens navne 
Ved selvstyret oprettelse i 1922 stod lantråden i spidsen for landskabsnævnet (landskapsnämnden). I 1951 stiftede nævnet navn til Ålands landskabsstyrelse. Navnet Ålands landskapsregering blev indført den 1. juni 2004.

Ålands regeringschefer 
Ålands lantråd siden 1922:
 1922-1938: Carl Björkman
 1938-1955: Viktor Strandfält
 1955-1967: Hugo Johansson
 1967-1972: Martin Isaksson (landshøvding 1972-1982)
 1972-1979: Alarik Häggblom (Liberalerna på Åland)  
 1979-1988: Folke Woivalin (Åländsk Center) 
 1988-1991: Sune Eriksson (Liberalerna på Åland) 
 1991-1995: Ragnar Erlandsson (Åländsk Center) 
 1995-1999: Roger Jansson (Frisinnad Samverkan) 
 1999-2007: Roger Nordlund (Åländsk Center)
 2007-2011: Viveka Eriksson (Liberalerna på Åland)
 2011-2015: Camilla Gunell (Ålands socialdemokrater)
 2015–2019: Katrin Sjögren (Liberalerna på Åland)
 Siden 2019: Veronica Thörnroos (Åländsk Center)

Ålands politik
Politiske embeder

no:Ålands regjeringssjef
Ben Williams (fodbolddommer)

Benjamin "Ben" Jon Williams (født 14. april 1977) er en australsk fodbolddommer fra Canberra. Han har dømt internationalt under det internationale fodboldforbund FIFA siden 2005. Han er indrangeret som elite-kategori-dommer i Asiens fodboldforbund.

Han er blandt dommerne, der dømmer ved OL 2012 i London.

Eksterne henvisninger 
Palmarès   worldreferee.com, hentet 30. juli 2012

Referencer 

Fodbolddommere fra Australien
Fodbolddommere under sommer-OL 2012
Personer fra Canberra
Ben Williams

Ben Williams har flere betydninger:

 Ben Williams (fodboldspiller) (født 1982) – engelsk fodboldspiller (målmand).
 Ben Williams (fodbolddommer) (født 1977) – australsk fodbolddommer.
Wojciech Żywny

Wojciech Żywny (tjekkisk: Vojtěch Živný) (født 13. maj 1756, død 21. februar 1842) var en tjekkiskfødt polsk pianist, violinist, musiklærer og komponist. Han var Frédéric Chopins første professionelle klaverlærer.

Biografi 
Żywny blev født i Mšeno i Bøhmen. Som barn blev han undervist af Jan Kuchař. Som ung flyttede han til Polen, der på det tidspunkt regeredes af Stanislav Poniatovski, og blev musiklærer for fyrstinde Sapiehas børn. Senere flyttede han til Warszawa.

Żywny var Frédéric Chopins første professionelle klaverlærer. Chopin blev undervist af ham i årene 1816-22. Żywny indgav Chopin en varig kærlighed til Bach og Mozart. Chopins klaverevner oversteg hurtigt hans lærers. I 1821 dedikerede den da 11-årige Chopin en polonæse i As-dur til Żywny som en navnegave.

Żywny døde i Warszawa i 1842, 85 år gammel.

Værker 
Żywny komponerede mange musikstykker for klaver og violin samt orkesterværker, men i dag er kun få af dem kendt eller udgivet. Værkerne hører til Wienerklassikkens periode, men bærer præg af inspiration fra romantikken. En anden af Żywnys musikalske inspirationskilder var centraleuropæisk folkemusik.

Noter

Litteratur 
 Grove's Dictionary of Music and Musicians. 9. bind. 5. udgave, 1954. 
 Jachimecki, Zdzisław. 'Chopin, Fryderyk Franciszek'. Polski słownik biograficzny, 3. bind, s. 420-26. Polska Akademia Umiejętności, Kraków, 1937.

Eksterne henvisninger 
 Ambroży Mieroszewskis portræt af Wojciech Żywny (1829) 
 Chopins lærere  

Komponister fra Tjekkiet
Pianister fra Tjekkiet